section_heading: Aikido
paragraph_text: Godine 1940. nova vještina stječe sve veću popularnost, 1941. podučava se na policijskoj akademiji. Iste godine Ueshiba je pozvan da podučava u Mandžuriji, postaje savjetnik za borilačke vještine Shimbuden i Kenkoku sveučilišta. Kobukan ostaje središnji dojo, otvaraju se novi dojoi širom Japana kao ogranci Središnje organizacije. Velik interes dovodi do reorganizacije Kobukana, koji mijenja ime u Kobukai i postaje zaklada.